དེ་ཡང་ཁོང་གིས་བོད་ནང་གི་བོད་མིའི་གནས་སྟངས་ཀྱི་ཐོག་ལ་བོད་ནང་གི་གནས་སྟངས་ནི།ད་ལྟའི་ཆར་རིག་གནས་གསར་བརྗེ་བསྐྱར་སློག་བརྒྱབ་པ་ལྟ་བུའི་གནས་སྟངས་འོག་ཡོད་པ་མ་ཟད།འདས་པའི་ལོ་ཤས་ནང་བོད་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཇེ་ཞན་ཇེ་སྡུག་ཏུ་འགྲོ་བཞིན་པར་བརྟེན་ཕྱི་ལོ་༢༠༠༩ནས་བཟུང་།ད་བར་བོད་མི་༡༥༢ཀྱིས་རྒྱ་ནག་གཞུང་གི་དམ་དྲག་ཅན་གྱི་སྲིད་བྱུས་ལ་ངོ་རྒོལ་གྱིས་རང་ལུས་མེར་སྲེག་གནང་ཡོད།ཕྱོགས་མཚུངས་གསེར་རྟ་བླ་རུང་སྒར་དུ་དགེ་བཙུན་དང་མི་སྐྱ་ཕོ་མོ་སོགས་ཁྱོན་མི་གྲངས་༡༠༠༠༠ཡོད་པའི་ཁྲོད་ནས་གྲངས་ཚད་ཕྱེད་ཀ་ཉུང་དུ་བཏང་བ་དང་།དེ་བཞིན་ཡ་ཆེན་སྒར་བོད་བརྒྱུད་ནང་བསྟན་སློབ་གཉེར་ཁང་ནས་དགེ་བཙུན་ཞལ་གྲངས་༢༠༠༠ཉུང་དུ་བཏང་ཡོད།རྒྱ་གཞུང་གིས་བླ་རུང་སྒར་དུ་གཏོར་བཤིག་བཏང་བའི་རྐྱེན་གྱིས་བཙུན་མ་རང་ཤི་སྐྱོན་མཁན་ཡང་བྱུང་ཡོད་ཅེས་གསུངས་འདུག